《和陶示周续之祖企谢景夷韵寄朱元晦》
宋代·吴芾

我爱朱夫子，处世无戚欣。
渊明不可见，幸哉有斯人。
奈何不苟合，进用苦无因。
夫子于此道，妙处固已臻。
尚欲传后学，使闻所不闻。
顾我景慕久，愿见亦良勤。
第恨隔千里，无由往卜隣。
安得缩地杖，一到建溪滨。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。